[{"text_idx": "#000000", "text": "Cymru yn parhau a\u0302\u2019u record heb golli yn eu grw\u0302p Cynghrair y Cenhedloedd ar o\u0302l y ge\u0302m gyfartal di-sgo\u0302r yn erbyn Gweriniaeth Iwerddon."}, {"text_idx": "#000001", "text": "Prin oedd y cyfleoedd i\u2019r naill di\u0302m, mewn gornest anghofiadwy yn Stadiwm Aviva, Dulyn."}, {"text_idx": "#000002", "text": "Cafodd chwaraewr canol cae James McClean ei hel o\u2019r maes i\u2019r ti\u0302m cartref ar o\u0302l derbyn dau gerdyn melyn yn hwyr yn y ge\u0302m, ond roedd Cymru methu a manteisio."}, {"text_idx": "#000003", "text": "Enillodd Wayne Hennessey cap rhif 93, un yn fwy na\u2019r golwr chwedlonol, Neville Southall \u2013 ond cafodd ddim i\u2019w wneud trwy\u2019r ge\u0302m a llechen la\u0302n arall i\u2019w enw."}, {"text_idx": "#000004", "text": "Ar o\u0302l ennill eu dwy ge\u0302m agoriadol o\u2019r grw\u0302p Cynghrair y Cenhedloedd mae Cymru yn parhau ar y brig ac yn teithio i Bwlgaria nos Fercher, gyda\u2019r ge\u0302m yn fyw ar S4C am 7.25."}]